《南海祠东海中有小山可著屋》
宋代·曾丰

海里山巅著数椽，舂容仰止已翛然。
仙家自我有方丈，沙界从翛无大干。
万物长春天不夜，清风莫逆月忘年。
神游不制梦回兴，未了君臣父子缘。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。